b'\n_START_ARTICLE_\nFr\xc3\xa9d\xc3\xa9ric Etsou-Nzabi-Bamungwabi\n_START_PARAGRAPH_\nFr\xc3\xa9d\xc3\xa9ric Etsou-Nzabi-Bamungwabi (3. joulukuuta 1930 \xe2\x80\x93 6. tammikuuta 2007) oli katolisen kirkon pappi Kongon demokraattisesta tasavallasta. H\xc3\xa4n kuului Congregatio Immaculati Cordis Mariae -s\xc3\xa4\xc3\xa4nt\xc3\xb6kuntaan._NEWLINE_Etsou-Nzabi-Bamungwabi vihittiin papiksi 13. hein\xc3\xa4kuuta 1958, sitten piispaksi 7. marraskuuta 1976. H\xc3\xa4n toimi Kinshasan arkkipiispana vuodesta 1990 kuolemaansa. Vuonna 1991 h\xc3\xa4nest\xc3\xa4 tuli kardinaali; siten h\xc3\xa4n osallistui uuden paavin valintaan vuoden 2005 konklaavissa._NEWLINE_Etsou-Nzabi-Bamungwabi kuoli 76-vuotiaana Leuvenissa, Belgiassa. H\xc3\xa4nen seuraajakseen Kinshasan arkkipiispana nimitettiin joulukuussa 2007 Laurent Monsengwo Pasinya.'